PRIMĂRIA MUNICIPIULUI TIMIŞOARA                                                                  APROBAT,
DIRECŢIA PATRIMONIU                                                                                              PRIMAR
INSTITUŢIA ARHITECTULUI ŞEF                                       dr. ing. GHEORGHE CIUHANDU
SERVICIUL JURIDIC
SERVICIUL ADMINISTRARE FOND FUNCIAR
Nr.______________________________													

REGULAMENT
privind procedura de atribuire şi vânzare  a terenurilor aferente imobilelor construcţii dobândite în temeiul Legii nr. 112/1995 
conform HCLMT nr. 275/2009

Capitolul I. Atribuirea terenurilor aflate sub imobilele-construcţii dobândite în temeiul Legii nr. 112/1995  

                 Obiect al atribuirii îl constituie terenurile de sub  imobilele construcţii cumparate în temeiul Legii nr. 112/1995, atestate de catre Directia Patrimoniu - Biroul Administrare  Imobile din cadrul Primăriei Municipiului Timişoara, în favoarea persoanelor  fizice cu cetăţenie română.
            Fac obiectul atribuirii terenurile din  domeniul privat al municipiului Timişoara.
            Direcţia Patrimoniu şi Serviciul Banca de Date Urbane şi Cadastru vor întocmi o situaţie cu atestarea domeniul public al municipiului Timişoara şi vor propune trecerea în domeniul privat al Municipiului Timişoara a terenurilor solicitate în vederea atribuirii terenului ocupat de sub construcţiile vândute în baza Legii nr. 112/1995.
	             Pentru imobilele compuse din mai multe apartamente, în vederea întocmirii documentaţiei de atribuire a terenurilor de sub imobilul construcţie, este obligatorie apartamentarea imobilului, (în cazul celor care încă nu sunt apartamentate) în scopul stabilirii cotei părţi ideale din terenul aferent ce revine fiecărui apartament, calculată în funcţie de suprafaţa construită a apartamentului, apartamentare care va fi fãcutã de cãtre solicitanţi printr-o persoană autorizată, pe cheltuiala exclusivă a solicitantului.
                 În vederea atribuirii terenului, solicitanţii vor depune la Primăria Municipiului Timişoara - Direcţia Patrimoniu, următoarele documente:
		- cerere tipizată – completată de proprietar;
		- extras C.F. individual, in extenso, în original, nu mai vechi de 30 de zile, actualizat la zi;
		- extras C.F. colectiv  - pentru imobilele condominii – în original, nu mai vechi de 30 de zile, actualizat la zi;
		- dovada cetăţeniei române (carte/buletin de identitate, paşaport românesc valabil sau certificatul prevăzut de art 22 din Legea nr. 21/1991 republicata)
		- contractul de închiriere asupra terenului şi dovada achitării la zi a chiriei – în copie; 
		- contractul de vânzare-cumpărare al imobilului construcţie încheiat în baza prevederilor Legii nr. 112/1995,  – în copie.
	- plan de carte funciară, plan de situaţie în sistem de proiecţie Stereo 70  şi în format digital conform HCL 137/2008.
	- documentaţiile tehnice în vederea emiterii ordinului Prefectului vor fi întocmite de persoane autorizate să execute lucrări OCPI, pe cheltuiala exclusivă a solicitantului  şi vor conţine date referitoare la suprafaţa ocupată de construcţiile vândute în baza Legii nr. 112/1995, suprafaţa ocupată de extinderi –dacă este cazul, suprafaţa terenului ocupată de alte  construcţii existente pe teren şi suprafaţa liberă (bilanţ teritorial), folosinţa actuală a terenului
      Întregul dosar cuprinzând documentele sus enumerate, împreună cu avizul favorabil  al Direcţiei Patrimoniu (referitor la suprafaţa ce urmează a fi atribuită prin ordinul Prefectului şi referitor la existenţa eventualelor notificări formulate în baza Legii nr. 10/2001 şi O.U.G. nr. 94/2000)  se transmite la Serviciul Administrare Fond Funciar. 
     Serviciul Administrare Fond Funciar după obţinerea răspunsului  din partea  Serviciului Juridic cu privire la inexistenţa litigiilor asupra terenului solicitat şi după verificarea bazei de date proprie (referitoare la eventualele revendicări formulate în baza Legilor fondului funciar) întocmeşte propunerea de atribuire a terenului solicitat prin ordin al Prefectului şi înaintează documentaţia la Instituţia Prefectului – Judeţului Timiş.
    Listele de atribuire a terenurilor aflate sub imobilele-construcţii dobândite în temeiul Legii nr. 112/1995  vor fi supuse în prealabil aprobării CLMT .

Capitolul II. Vânzarea terenurilor aferente imobilelor-construcţii dobândite în temeiul Legii nr. 112/1995, rămase neatribuite prin ordin al Prefectului.

                 Obiect al vânzării îl constituie terenurile aferente  imobilelor construcţii dobândite în temeiul Legii nr. 112/1995, rămase neatribuite prin ordin al Prefectului atestate de către Direcţia Patrimoniu - Biroul Administrare  Imobile din cadrul Primăriei Municipiului Timişoara, în favoarea proprietarilor - persoane fizice/juridice române.
Pentru imobilele compuse din mai multe apartamente, în vederea întocmirii documentaţiei de atribuire a terenurilor de sub imobilul construcţie, este obligatorie apartamentarea imobilului, (în cazul celor care încă nu sunt apartamentate) în scopul stabilirii cotei părţi ideale din terenul aferent ce revine fiecărui apartament, calculată în funcţie de suprafaţa construită a apartamentului, apartamentare care va fi fãcutã de cãtre solicitanţi printr-o persoană autorizată, pe cheltuiala exclusivă a solicitantului.
                 In conditiile respectării Legii nr. 422/2001, republicată, privind protejarea  monumentelor istorice, protecţia monumentelor istorice, obligatoriu se va solicita exercitarea dreptului de preemţiune din partea Serviciilor publice deconcentrate ale Ministerului Culturii şi Cultelor .
Directia Patrimoniu  va solicita  Direcţiei pentru Cultura, Culte şi Patrimoniu Cultural Naţional a judeţului Timiş, exercitarea dreptului de preemţiune.
            Direcţia Patrimoniu şi Serviciul Banca de Date Urbane şi Cadastru vor întocmi o situaţie cu atestarea domeniul public al municipiului Timişoara şi vor propune trecerea în domeniul privat al Municipiului Timişoara a terenurilor solicitate în vederea vânzarii terenului excedentar terenului aflat sub imobilul construcţie.
    În vederea vânzării terenului, solicitanţii vor depune la Primăria Municipiului Timişoara - Direcţia Patrimoniu, următoarele documente:
		- cerere tipizată – completată de proprietar;
		- extras C.F. individual, in extenso, în original, nu mai vechi de 30 de zile, actualizat la zi;
		- extras C.F. colectiv  - pentru imobilele condominii – în original, nu mai vechi de 30 de zile, actualizat la zi;
		- dovada cetăţeniei române (carte/buletin de identitate, paşaport românesc valabil sau certificatul prevăzut de art.22 din Legea nr. 21/1991 republicata)
		- contractul de închiriere asupra terenului şi dovada achitării la zi a chiriei – în copie; 
		- contractul de vânzare-cumpărare al imobilului construcţie încheiat în baza prevederilor Legii nr. 112/1995 – în copie.
	- plan de carte funciară, plan de situaţie în sistem de proiecţie Stereo 70  şi în format digital conform HCL 137/2008;
	- documentaţiile tehnice în vederea vânzării vor fi întocmite de persoane autorizate să execute lucrări OCPI, pe cheltuiala exclusivă a solicitantului  şi vor conţine date referitoare la suprafaţa ocupată de construcţiile vândute în baza Legii nr. 112/1995, suprafaţa ocupată de extinderi –dacă este cazul, suprafaţa terenului ocupată de alte  construcţii existente pe teren şi suprafaţa liberă (bilanţ teritorial), folosinţa actuală a terenului.         - raportul de expertiză -evaluare întocmit de către un expert autorizat, efectuat pe cheltuiala exclusivă a solicitantului, aprobat de către  Comisia constituită prin dispoziţia Primarului.
             Direcţia Patrimoniu va solicita Serviciului Administrare Fond Funciar date referitoare la eventualele revendicări formulate în baza Legilor fondului funciar, Serviciului Juridic date cu privire la eventualele litigii aflate pe rolul instanţelor judecătoreşti asupra terenului solicitat. De asemenea, va solicita Serviciului Banca de Date Urbane şi Cadastru avizul unic pentru reţelele edilitare existente, iar Direcţiei Tehnice şi Instituţiei Arhitectului Şef exprimarea unui punct de vedere cu privire la vânzarea terenului în eventualitatea existenţei unor proiecte ce ar putea afecta terenul solicitat spre cumpărare.
  Obiectul vânzării îl constituie terenurile în suprafaţa maximă de 1000 mp.;  vânzarea terenurilor ce  excede suprafaţa de 1000 mp.  va fi supusă analizei Comisiei (constituită prin dispoziţia Primarului) care va inainta o propunere Primarului  in vederea promovării unui proiect de hotărâre  către CLMT privind oportunitatea vânzării sau a includerii in domeniul public al Municipiului Timisoara a terenului ce excede suprafata de 1000 mp.

	Terenurile rămase libere după demolarea construcţiilor cumpărate în temeiul Legii nr. 112/1995, terenurile concesionate pentru extinderi – ocupate în prezent de construcţii fac obiectul vânzării conform procedurii prevăzute de prezentul regulament. 
	Terenurile aferente imobilelor condominii aflate în proprietatea aceluiaşi proprietar vor fi tratate distinct la vânzare, ca şi o proprietate individuală.
Verificarea pe teren a conformităţii documentaţiei depuse va fi efectuată şi aprobată de către  Comisia constituită prin dispoziţia Primarului.
    In evaluarea terenurilor expertiza va tine cont  de cele trei zone  conform HCLMT 275/2009, de tabelul anexa la prezentul regulament intocmit de expert ANEVAR ing. Opra Petru, care stabileste valori minime obligatorii  , precum si de urmatoarele criterii minime de evaluare: 
-	Terenuri  proprietate individuală;
-	Terenuri  proprietate colectivă;
-	 Zona in cadrul localitaţii;
-	Terenuri construibile,
-	Terenuri neconstruibile- zone verzi, curţi si grădini;
-	Terenuri ocupate de construcţii concesionate;
-	Terenuri ocupate de reţele edilitare, servituţi;
-	Accesul la utilitaţi, cai de comunicaţie,dotări;
-	Acces la mijloacele de transport in comun;
-	Forma si dimensiunile parcelei;
-	Prevederile PUG, PUZ, PUD;
-	Regimul de înaltime maxim admis;
-	Funcţiunea permisa pe parcelă;
-	Cladiri monumente istorice;
-	Posibilitatea comod partajabilă in natura a terenului in cazul proprietaţilor in cote parţi;
-	Posibilitatea dezmembrarii ulterioare a terenului rezultand o parcelă edificabila sau posibilitatea alipirii la alte parcele din vecinatate;

   Vânzarea cotelor ideale în cazul proprietăţilor condominii nu inlatura starea de indiviziune existentă.
Vânzarea terenurilor aferente imobilelor-construcţii dobândite în temeiul Legii nr. 112/1995, rămase neatribuite prin ordin al Prefectului  va fi supusă în prealabil aprobării CLMT pentru fiecare imobil in parte .

Capitolul III.   Dispoziţii finale
Nu  fac obiectul prezentului regulament terenurile aferente imobilelor revendicate de foştii proprietari sau moştenitorii acestora, precum şi terenurile aflate în litigiu, până la clarificarea situatiei juridice a acestor imobile.

Anexa nr. 1 cuprinzând plansa cu cele trei zone ( zona periferică , zona mediană şi zona centrală) ale Municipiului Timişoara, zonare care a stat si la baza vinzarii constructiilor in baza Legii nr. 112/1995 şi Anexa nr. 2 cuprinzând valorile minime obligatorii de vânzare - întocmit de expert ANEVAR ing. Opra Petru, constituie părţi integrante din prezentul regulament.

DIRECŢIA PATRIMONIU

          DIRECTOR                                              BIROU ADMINISTRARE IMOBILE

Ec.NICUŞOR C-TIN MIUŢ                               ing.  CĂLIN PÎRVA

INSTITUTA ARHITECTULUI ŞEF
   ARHITECT ŞEF                                                      SERVICIUL BANCA de 
                                                                                DATE URBANE şi CADASTRU

Arh. CIPRIAN SILVIU CADARIU                         ing.    DAN ROBESCU

   SERVICIUL JURIDIC                                        SERVICIUL ADMINISTRARE 
                                                                                             FOND FUNCIAR

 Jr.  DANIEL VĂCĂRESCU                                            Ing. EDITH  SAS

AVIZAT  JURIDIC
SEF SERVICIU JURIDIC

Jr.MIRELA  LASUSCHEVICI